Мирза Муллағолов Бөрйән районы Иҫке Монасип ауылында 1938 йылдың 20 июлендә Бибикамал һәм Ғизетдин Муллағоловтарҙың ғаиләһендә икенсе бала булып донъяға килә, ете балалы ғаиләлә үҫә. Бала сағы ауыр һуғыш йылдарына тура килә, шуға күрә тормоштоң әсе-сөсөһөн күп татый. Монасип мәктәбенең ете класын тамамлағандан һуң, 1954 йылда Мирза ағай Темәс педагогия училищеһына уҡырға инә. Ике йыл белем алғас, уҡыу йорто ябылыу сәбәпле, Белорет педагогия училищеһына уҡырға күсә.